Uztailak 15

EH Bildu talde parlamentarioari atxikitako Bakartxo Ruiz Jaso andreak eginiko 10-20-PES-00114 zenbakiko galdera idatzia dela-eta, Hezkuntzako kontseilariak honako honen berri ematen du:

1.a Ikasturte honetan 195 ikastetxek (171 ikastetxe publiko eta 24 itunpeko ikastetxe) parte hartu dute Skolae programan.

2019-2020 ikasturtean 84 ikastetxe sartu dira, 66 sare publikokoak eta 18 itunpeko sarekoak.

Hasten diren irakasleak Skolae aurretik hasi ziren ikastetxeetan lanean egon daitezke. Banaka kontrolatzen dugu zenbat pertsona hasten diren. Horrela, 2019-2020 ikasturte honetan 2.073 irakasle hasi dira “Skolae-1” programako 1. ardatza lantzen. Prestakuntza hori nahitaezkoa da. Nabarmentzekoa da 1.115 profesionalek programaren 2, 3 eta 4 ardatzak lantzen amaitu dutela. Prestakuntza indibidualizatua denez, ez daukagu daturik esateko zenbat diren sare publikokoak eta zenbat itunpeko sarekoak.

2.a COVID-19ren egoera denboran bat etorri da ardatzen lineako prestakuntzarekin, bai eta ikastetxeak sustatzen dituzten taldeen lana prestatzearekin ere.

Prestakuntza horren ebaluazioa aberasgarria izan da; izan ere, irakasleek ardatzetako jarduerak eskola-curriculumean txertatu dituzte, eta oso ondo baloratu dituzte.

3.a Datorren ikasturterako 219 ikastetxek hezkidetzaren ikuspegitik lan egingo dute. Ikastetxeei jarraipena egiteko eta laguntza emateko, ikastetxe-sareak sortzea planteatzen da, esperientziak eta curriculum-planteamenduak trukatzeko eta jarduerak testuinguru eta egoera desberdinetara egokitzeko, besteak beste, hurrengo ikasturtean agertoki gisa egon daitezkeen esparruetara.

Iruñean, 2020ko uztailaren 3an.

Hezkuntzako kontseilaria: Carlos Gimeno Gurpegui